

UZNESENIE VLÁDY SLOVENSKEJ REPUBLIKY

**č. 291**

z 12. mája 2010

**k návrhu na uzavretie Protokolu medzi Slovenskou republikou a Holandským kráľovstvom, ktorým sa mení a dopĺňa Zmluva medzi Československou socialistickou republikou a Holandským kráľovstvom o zamedzení dvojakého zdanenia a zabránení daňovému úniku v odbore daní z príjmu a z majetku a protokol k nej**



|  |  |
| --- | --- |
| Číslo materiálu: | 18807/2010 |
| Predkladateľ: | minister financií |

Vláda

# súhlasí

## s uzavretím Protokolu medzi Slovenskou republikou a Holandským kráľovstvom, ktorým sa mení a dopĺňa Zmluva medzi Československou socialistickou republikou a Holandským kráľovstvom o zamedzení dvojakého zdanenia a zabránení daňovému úniku v odbore daní z príjmu a z majetku a protokol k nej (ďalej len „protokol“), s pripomienkou prijatou na rokovaní vlády,

## s tým, že jej protokol nebude po podpise znovu predložený;

# odporúča

prezidentovi SR

## splnomocniť predsedu vlády a ako alternátov ministra financií, ministra zahraničných vecí, ministra hospodárstva, štátneho tajomníka Ministerstva financií SR, štátneho tajomníka Ministerstva zahraničných vecí SR alebo vedúceho Zastupiteľského úradu SR v Haagu na podpis protokolu s výhradou ratifikácie,

## ratifikovať podpísaný protokol po vyslovení súhlasu Národnej rady SR,

Národnej rade SR

## vysloviť súhlas s protokolom a rozhodnúť, že ide o zmluvu, ktorá má podľa čl. 7 ods. 5 Ústavy SR prednosť pred zákonmi;

# poveruje

predsedu vlády

## predložiť protokol po jeho podpise Národnej rade SR na vyslovenie súhlasu a na rozhodnutie, že ide o zmluvu, ktorá má podľa čl. 7 ods. 5 Ústavy SR prednosť pred zákonmi,

ministra financií

## odôvodniť návrh na vyslovenie súhlasu s protokolom v Národnej rade SR;

# ukladá

ministrovi financií

## požiadať ministra zahraničných vecí vykonať príslušné opatrenia spojené s nadobudnutím platnosti protokolu

#### do 31. decembra 2011

## požiadať ministra zahraničných vecí zabezpečiť uverejnenie protokolu v Zbierke zákonov SR

#### do 31. decembra 2012.

Vykonajú: predseda vlády

minister financií

minister zahraničných vecí

Na vedomie: prezident SR

predseda Národnej rady SR